Diari Oficial de la Generalitat Valenciana


Sumari del DOGV 3965, del 23-03-2001 (2001/2231)

Notificació de l'esmena de la documentació acompanyada a les sol·licituds d'ajuda per al lloguer d'habitatge, en relació amb l'Ordre d'1 de setembre de 2000 de la Conselleria de Benestar Social.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3965

Data del DOGV
:   23-03-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2231


Organisme emissor
:   Institut Valencià de la Joventut

Tipus de document
:   Anunci

Notificació de l'esmena de la documentació acompanyada a les sol·licituds d'ajuda per al lloguer d'habitatge, en relació amb l'Ordre d'1 de setembre de 2000 de la Conselleria de Benestar Social. [2001/M2231]
  
Edicte de l' Institut Valencià de la Joventut pel qual es notifica l'esmena de la documentació acompanyada a les sol·licituds d'ajuda per al lloguer d'habitatge, en relació amb l'Ordre d'1 de setembre de 2000 de la Conselleria de Benestar Social, per la qual es convoquen ajudes econòmiques per jóvens i per parelles jóvens (DOGV núm. 3.838, de 18 de setembre de 2000).
  
Ha sigut impossible efectuar directament la notificació de l'escrit d'esmena, ?cosa que s'ha intentat sense cap resultat- a les persones que a continuació s'indica:
  
- Ana Roig Senabre, amb últim domicili conegut a València, carrer de Nicasio Benlloch, 18, 36.
  
Per tant, i en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a fer públic el referit escrit d'esmena:
  
«Examinada la documentació aportada juntament amb la seua sol·licitud, a l'empara del que disposa l'Ordre d'1 de setembre de 2000, de la Conselleria de Benestar Social, per la qual es convoquen, per a l'any 2000, ajudes econòmiques per al lloguer d'habitatges per jóvens i per parelles de jóvens (DOGV núm. 3.838, de 18.09.2000), s'ha verificat que les fotocòpies del DNI, la del certificat d'empadronament, la del certificat negatiu de l'AEAT de l'any 1999 i la del contracte de lloguer no han sigut confrontades.
  
Per això, de conformitat amb el que disposen l'apartat 2 de la base sisena de la dita Ordre d'1 de setembre de 2000, i l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, se li comunica la necessitat que, en el termini màxim de 10 dies comptadors a partir de l'endemà de la recepció de la notificació del present escrit, faça arribar a l'Institut Valencià de la Joventut la documentació següent:
  
1. Còpia confrontada del document nacional d'identitat.
  
2. Còpia confrontada del certificat d'empadronament a la localitat on radica l'habitatge llogat.
  
3. Còpia confrontada del certificat negatiu de l'Agència Estatal de l'Administració Tributària corresponent a l'any 1999.
  
4. Còpia confrontada del contracte de lloguer.
  
Si no n'hi ha, presentació dels originals dels documents esmentats en les dependències del Servei de Gestió i Planificació de Programes de l'IVAJ (c/ de l'Hospital, 2 de València) a efectes de confrontar les còpies ja presentades.
  
Els documents presentats que no siguen originals hauran de ser degudament confrontats.
  
En cas de no presentar en el termini assenyalat la documentació abans indicada, es considerarà que ha desistit de la seua petició, després de la resolució que s'haurà de dictar en els termes que disposa l'article 42 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.»